b'\n_START_ARTICLE_\nZbor za republiko\n_START_PARAGRAPH_\nZbor za rep\xc3\xbabliko (ZR) je civilno-dru\xc5\xbebena organizacija, ki je bila ustanovljena 23. junija 2004, na njenem prvem shodu. Pobudo za ustanovitev ZR je dalo 25 prvopodpisnikov, ve\xc4\x8dinoma \xc4\x8dlanov Slovenske demokratske stranke._NEWLINE_Samoopredelitev ZR je podana v uvodnem besedilu:_NEWLINE_\xc2\xbbZdi se, da je uresni\xc4\x8den tisti slovenski nacionalni program, ki je bil predstavljen s 57-\xc5\xa1tevilko Nove revije (februar 1987) ter s Pisateljsko ustavo (april 1988) in je bil nato udejanjen s plebiscitom za slovensko dr\xc5\xbeavo (december 1990), novo ustavo (december 1991), referendumoma o evropski ter evro-atlantski integraciji Slovenije (marec 2003) ter nastopom \xc4\x8dlanstva v EU (maj 2004)._NEWLINE_Vendar so prepri\xc4\x8dljiva tudi mnenja in ocene, da je bil navedeni program v celoti uresni\xc4\x8den samo glede na njegove in\xc5\xa1titucionalne okvire, glede na dejanska razmerja pa le delno. Za novo fasado slovenskega doma je skrite \xc5\xa1e veliko nepospravljene prtljage iz prej\xc5\xa1njih \xc4\x8dasov, precej nereda v hi\xc5\xa1i in na dvori\xc5\xa1\xc4\x8du, veliko nepometenega prahu in paj\xc4\x8devine ter \xc5\xa1e kak okostnjak v tej ali oni omari. ..._NEWLINE_...._NEWLINE_Zbor za republiko naj ne bi bil forum posameznikov, ki bi \xc5\xbeeleli ohranjati pridobitve iz preteklosti ali pripravljati prednosti za posamezno politi\xc4\x8dno opcijo, ampak odprta politi\xc4\x8dna struktura za odprto dru\xc5\xbebo.\xc2\xab_NEWLINE_\xe2\x80\x94Spletna stran Zbor za republiko / O zboru _NEWLINE_V javnosti je Zbor za republiko zaznan kot krovna organizacija \xc2\xbbdesno-sredinske\xc2\xab politi\xc4\x8dne opcije, z jedrom v SDS.\n_START_SECTION_\nJavni shod 8. februarja 2013\n_START_PARAGRAPH_\nOdmeven je bil shod Zbora za republiko na Kongresnem trgu v Ljubljani dne 8. februarja 2013, ki je izzvenel v podporo tedanjemu predsedniku vlade Janezu Jan\xc5\xa1i, kot protiute\xc5\xbe \xc2\xbbvstajnikom\xc2\xab, ki so istega dne na 3. vseslovenski vstaji zahtevali odstop vlade Janeza Jan\xc5\xa1e in celotne politi\xc4\x8dne elite.'